А тым часам трэба было ажыццявіць яшчэ адну насамрэч грандыёзную задуму – стварыць незалежную ад ЦТ (цэнтральнага тэлебачання) самастойную беларускую праграму і выдаваць яе на тэрыторыі рэспублікі замест другой маскоўскай. Нашых запалоханых, зацюканых прававерных інтэрнацыяналістаў панічна, як чорта ладан, палохалі самі тэрміны незалежнаясамастойная ды яшчэ ў спалучэнні з беларуская а замахвацца на адну з праграмаў ЦТ падавалася нечуваным святатацтвам... 